Reisija võib  endast teada anda ka otse registreerimislauda, kuid mitte hiljem kui 1 tund enne lennu väljumist. Vastasel korral ei saa lennujaam tagada reisija lubamist lennuki pardale. Vajadusel abistatakse reisijat registreerimisel, turva- ja piirikontrolli läbimisel ja kuni väravate alani. Väljuvad reisijad lubatakse üldjuhul lennuki pardale enne teisi reisijaid ning saabuvaid reisijaid abistatakse lennukist väljumisel pärast teiste reisijate väljumist. Saabuvaid reisijaid abistatakse kuni jätkutranspordi alguspunktini  (jätkulend, parkimisala, buss või takso).